Հոկտեմբերի 20-ին Հայաստանում տեղի ունեցավ կրթական գործիքների առաջին տոնավաճառը, որն առաջինն էր նաև ողջ տարածաշրջանում: Միջոցառումը կազմակերպվել էր « ԿԱԶԱ » հիմնադրամի, ՀՀ սպերտի և երիտասարդության հարցերով նախարարության, SALTO-YOUTH EuroMed & Good Practices Resource Centre-ի և SALTO EECA-ի համատեղ ջանքերով: Բարելավել Հայաստանում երիտասարդական աշխատանքի և ոչ ֆորմալ կրթության որակը՝ նպաստելով հայալեզու կրթական գործիքների ստեղծմանն ու տարածմանը՝ այս էր նախաձեռնության նպատակը, որին մասնակցեցին ավելի քան 160 անձինք, որոնց թվում՝ ոլորտի տեղական և միջազգային բազմաթիվ դերակատարներ, ինչպես նաև ֆորմալ կրթության ներկայացուցիչներ ու երիտասարդական աշխատանքով հետաքրքրված անձինք: